kardosdrur/scandi-wiki huggingface dataset:
Det smaragdgrønne atlas

Det smaragdgrønne atlas (Originaltitel: The Emerald Atlas) er John Stephens' debutroman, og den tilhører trilogien The Books Of Beginning (danks: Første bog fra Begyndelsen). Bogen hører under genren fantasy. Den bliver reelt først udgivet den 15. September 2011, men fra den 1. juni samme år kan man købe en førsteopførelse af bogen i begrænset antal. 

Bogen er også blevet solgt til 35 lande før den reelle udgivelse, samt den er blevet en New York Times-Bestseller. Den danske udgave af bogen blev lavet af forlaget Alvilda og oversat af Vibeke Nielsen. Den er på 429 sider og indeholder 25 kapitler samt en prolog. Næste bind i serien regnes med at udkomme næste år.

Trivia 
 Første del af trilogien, "Bøger fra Begyndelsen". Anden og tredje del udkommer i 2012 og 2013.

Kilder & Referencer 
 Forside af bogen
 Kapitel fire  af bogen. 
 Anmeldelse af bogen. 

Romaner fra USA
Hans Rudolf von Bischoffswerder

Johann (Hans) Rudolf von Bischoffswerder (13. november 1741 i Ostramonda – 30. eller 31. oktober 1803 i Marquardt) var en preussisk general og statsmand af gammel sachsisk adelsslægt. 

Bischoffswerder var i 1760-63 i preussisk krigstjeneste og indtrådte på ny 1778 som major. Han kom snart i forbindelse med arveprinsen, den senere kong Frederik Vilhelm 2., indførte ham i Rosenkreutzernes Orden og dens hemmelighedsfulde væsen og vandt stor indflydelse på ham. Ved hans tronbestigelse i 1786 blev Bischoffswerder fløjadjudant, i 1789 generaladjudant og i 1791 generalmajor; fremkaldte i 1787 felttoget imod Nederlandene og var i 1791 Preussens sendemand ved fredsunderhandlingerne i Sistova. Efter Hertzbergs afgang i 1791 var han leder af Preussens udenrigsstyrelse. Han var i 1792 hovedophavsmand til forbundet med Østrig i Pillnitz og ledsagede 1792-93 kongen på Felttogene mod Frankrig, samt sendtes i 1794 imod Polen, dog uden at udmærke sig. I 1795 var han en ivrig talsmand for fred med Frankrig. Indadtil understøttede han Wöllners reaktion, men efter kongens død fik han i 1798 sin afsked.

Kilder 

Salmonsens
Generaler fra Preussen
Tyskere i 1700-tallet
Vel d'Hiv-opsamlingen

Vel d'Hiv-opsamlingen var en masse-arrestation af jøder i Paris-området under Anden Verdenskrig, foretaget af det franske politi. Arrestationen fandt sted d. 16. juli 1942. På trods af at begivenheden fandt sted for 70 år siden, er den stadig et åbent sår i fransk bevidsthed.

Aktionen 

Aktionen fandt sted med udgangspunkt i et cirkulære fra politiet i Paris, et cirkulære der var blevet udarbejdet i fællesskab af de tyske okkupationsstyrker og Vichy-regeringen og som stipulerede, at alle franske og indvandrede jøder i Paris skulle arresteres. Oprindeligt var det kun meningen at jøder over 16 år skulle arresteres, men på opfordring fra Pierre Laval kom aktionen til også at omfatte børn under 16 år.

Politiet arresterede 13.152 jøder over hele Paris, der blev kørt dels til interneringslejren i Drancy og dels til Velodrome d'Hiver (Vel d'Hiv). Herefter blev de alle sendt til Auschwitz, hvorfra kun ca. 25 vendte tilbage da krigen sluttede.

Eftervirknninger 
Først i 1995 indrømmede det officielle Frankrig ved præsident Jacques Chirac den rolle, den "franske stat" havde spillet i forfølgelsen af jøder og andre i løbet af krigen. Men han tilføjede, at beslutningen var taget af Vichy-regeringen og at det derfor ikke var Frankrig som sådan, der havde et ansvar.

I 70-året for begivenheden i 2012 indrømmede den franske præsident François Hollande, at det var Frankrig som nation, der havde ansvaret for forbrydelsen ved at udtale at sandheden er at forbrydelsen blev udført af franskmænd for Frankrig. Udtalelsen medførte efterfølgende en del polemik i de franske medier, idet flere politikere ikke mente, at det var Frankrig som nation, der skulle klandres, men udelukkende Vichy-regeringen.

16. juli 2017 tog præsident Emmanuel Macron afstand fra sit lands rolle i Holocaust og fra den historiske revisionisme, som nægtede Frankrigs ansvar for opsamlingen og den efterfølgende deportering af 13,000 jøder. "Det var Frankrig, som organiserede denne [opsamling]", sagde han. "Ikke en eneste tysker deltog", tilføjede han.

Vel d'Hiv 
Det ene opsamlingssted Velodrome d'Hiver blev nedrevet i 1959. Tæt på stedet findes nu en mindeplads for de jødiske ofre: Place des Martyrs-Juifs-du-Vélodrome-d'Hiver.

Eksterne henvisninger

Kilder 

Frankrig under 2. verdenskrig
Holocaust
Christine Lagarde

Christine Madeleine Odette Lagarde (født Lallouette 1. januar 1956 i Paris) er formand for Den Europæiske Centralbank (ECB). Hun overtog dette hverv 1. november 2019 efter italienske Mario Draghi.

Fra juli 2011 til september 2019 var Christine Lagarde direktør for Den Internationale Valutafond. Denne stilling overtog hun efter Dominique Strauss-Kahn. Forinden fungerede hun som Frankrigs finansminister (minister for økonomi, industri og arbejde), et embede hun blev udnævnt til i juni 2007. Hun var tidligere landbrugsminister og handelsminister i Dominique de Villepins regering. Lagarde er den første kvindelige finansminister i en G8-nation.

Som en anerkendt advokat indenfor antitrust og arbejdsret gjorde hun sig bemærket som den første kvindelige leder af det internationale advokatfirma Baker & McKenzie. Hun har fået tildelt Frankrigs højeste udmærkelse, Æreslegionen. I november 2009 blev hun af Financial Times rangeret som den bedste finansminister i eurozonen.

Allerede i 2008 blev Lagarde af Forbes Magazine rangeret på en 14. plads på listen over verdens mægtigste kvinder, og i december 2019 var hun avanceret til andenpladsen på listen, kun overgået af Tysklands kansler Angela Merkel. Også i 2020-udgaven var hun nr. 2 på denne liste efter Merkel og lige før USA's kommende vicepræsident Kamala Harris.

Kilder

Eksterne henvisninger 

Finansministre fra Frankrig
Økonomiministre fra Frankrig
Jurister fra Frankrig
Personer fra Paris
Riddere af Æreslegionen
Formænd for Den Europæiske Centralbank
Blækstift

Blækstift er en blyant eller skrivestift med en kerne af presset blækpulver eller grafit med blækfarve.

Det skrevne kan ikke bortviskes. Skrift skrevet med en blækstift, kan kopieres i en kopipresse. Man lægger et tyndt, fugtigt ark papir over og lægger begge ark i kopipressen natten over. Blækket opløses lidt af vandet og trænger ind i det tynde, fugtige ark.

Man får en spejlvendt kopi, der derfor læses fra bagsiden af det tynde ark. Blækstiften kaldes derfor også en kopistift.

Blækstiften blev udviklet i starten af 1800-tallet.

Ekstern henvisning og kilde 
 wiseGEEK, indelible pencil (engelsk)

Kontorartikler
Hallsfjärden

Hallsfjärden er en fjord som er den nordlige fortsættelse af  Järnafjärden og Himmerfjärden, som forbinder den med  Østersøen. Den ligger vest for halvøen Södertörn og ligger mellem  Södertälje kommun og Botkyrka kommun, kommunegrænsen går midt i fjorden. Ved den vestlige side ligger blandt andet byen Pershagen. Hallsfjärden er en del af  Södertäljeleden der er en stærkt trafikeret vandvej, der forbinder Østersøen med søen Mälaren.

Hallsfjärden er den nordligste fjord ved indløbet til Södertälje, og slutter i nord i Södertälje havn ved Igelstabron. I Södertälje forbinder Södertälje kanal den med Mäleren. Fjorden er cirka 8 kilometer lang og cirka 500 meter bred på sit smalleste sted.

Eftersom Hallsfjärden var af strategisk betydning for Södertäljes søfart var den beskyttet af forsvarsanlægget Trindborgen ved  sundet Brandalsund mod syd. Der fandtes så sent som i 1860'erne et kanonbatteri.

Referenser

Stockholms län
Fjorde i Sverige
Charlotte Birch-Pfeiffer

Charlotte Karoline Birch-Pfeiffer (23. juli 1800 i Stuttgart – 24. august 1868 i Berlin) var en tysk skuespillerinde og dramatisk forfatterinde. Allerede som 13-årig optrådte hun på München Hofteater , hvor hendes fader, domæneråd Pfeiffer havde bosat sig. Hun blev snart teatrets yndede tragiske elskerinde. I 1825 ægtede hun forfatter Andreas Christian Birch af dansk slægt, fortsatte sine tidligere begyndte kunstrejser og overtog i 1837 ledelsen af Zürich Teater. I 1844 blev hun knyttet til det kongelige teater i Berlin, og her blev hun til sin død som fremstillerinde af det ældre rollefag. Som dramatisk forfatterinde er hun især bearbejderske af populære romaner, og hendes vistnok effektfulde, men også forskruede, sentimentale og hysteriske skuespil beherskede til en vis tid teatrene og indvirkede uheldig på publikums smag. Af hendes mangfoldige arbejder har kun et eneste holdt sig på scenen til vore dage, hendes bearbejdelse af Charlotte Brontës roman "Jane Eyre", der under titlen "Et Vajsenhusbarn" ofte er spillet på nordiske teatre. Hendes samlede dramatiske arbejder er udgivne i 23 bind, hendes samlede noveller og fortællinger i 3 bind.

Kilder

Eksterne henvisninger 

Salmonsens
Skuespillere fra Tyskland
Dramatikere fra Tyskland
Personer fra Stuttgart
Södertäljeleden

Södertäljeleden er en vandvej som forbinder Østersøen med Mälaren syd for Stockholm i Sverige. 

Södertäljeleden begynder ved fyret Landsort og går gennem Krabbfjärden og Svärdsfjärden, forbi øerne Fifång og Mörkö, gennem Skanssundet og videre gennem Himmerfjärden, Näslandsfjärden samt Järnafjärden ind i den smallea Hallsfjärden til havnen i Södertälje. Derfra fortsætter den under Igelstabron, gennem Södertälje kanal og Linasundet til Södertäljeviken som er en del af Mälaren.

Dybden i Igelstaviken er 8,2 meter og der er en gennemsejlingshøjde under broen på 39,9 meter. Gennem sluserne og Linasundet er der en dybde på 7,6 meter og en frihøjde på 23,5 meter.

Eksterne kilder og henvisninger
 Södertäljeleden

Stockholms skærgård
Thomas Dixon

Thomas F. Dixon, Jr. (11. januar 1864 – 3. april 1946) var en amerikansk baptist præst, dramatiker, politiker og forfatter. Hans mest kendte værk er romanen The Clansman som senere blev D.W. Griffiths inspiration til filmen The Birth of a Nation (1915).

Biografi 
Thomas Dixon blev født i North Carolina, USA. Han voksede op i rekonstruktionstiden i perioden efter den amerikanske borgerkrig. Både hans far og onkel, var i lange perioder medlemmer af Ku Klux Klan, en gruppe som senere kom til at spille en stor rolle i Dixons litteratur.
Dixon så med foragt på afroamerikanere og var en stor tilhænger af raceadskillelse, skønt han var modstander af slaveriet i sydstaterne.

Værker 

 The Leopard Spots (1902)
 The One Woman (1903)
 The Clansman (1905)
 The Life Worth Living (1905)
 The Traitor (1907)
 Comrades (1909)
 The Root of Evil (1911)
 The Sins of the Father (1912)
 The Southerner: A Romance of the Real Lincoln (1913)
 The Victim: A Romance of the Real Jefferson Davis (1914)
 The Foolish Virgin (1915)
 The Fall of a Nation (1916)
 The Way of a Man (1918)
 A Man of the People (1920)
 The Man in Gray (1921)
 The Flaming Sword (1939)

Kilder 
http://www.expo98.msu.edu/thumbs/dixon.htm

Dramatikere fra USA
Romanforfattere fra USA
Præster fra USA
Racister
Blue Mitchell

Richard Allen "Blue" Mitchell (13. marts 1930 i Miami Florida – 21. maj 1979 i Los Angeles Californien USA) var en amerikansk trompetist og komponist.

Mitchell blev opdaget af Cannonball Adderley, men kom for alvor frem i Horace Silvers kvintet.(1958-1964). 

Han dannede efter bruddet med Silver sin egen kvintet, med bl.a. Chick Corea og Al Foster som indspillede en snes plader for pladeselskabet Blue Note.

Mitchell har ligeledes spillet med bl.a. Louis Bellson, Ray Charles, Bill Holman, Tony Bennett,Philly Joe Jones, Jackie McLean, Dexter Gordon, Hank Mobley, John Mayall, Tadd Dameron og Johnny Griffin.

Han har indspillet for pladeselskaberne Riverside,Blue Note og Mainstream Records, delvis i eget navn og som sideman.

Udvalgt Diskografi 

I eget navn:
 Big 6
 Out of the Blue
 Blue Soul
 Blue´s Moods
 Smooth as the Wind
 A Sure Thing
 The Cup Bearers
 Step Lightly
 The Thing to Do
 Down With It
 Bring It Home To Me
 Boss Horn
 Heads Up
 Collision In Black
 Bantu Village

som sideman:
 Portrait of Cannonball – Cannoball Adderley
 Jackie´s Back – Jackie McLean
 Finger Poppin´ – Horace Silver
 Blowin the Blues Away – Horace Silver
 Horace-Scope – Horace Silver
 Song For My Father – Horace Silver
 The Magic Touch – Tadd Dameron
 Hi Voltage – Hank Mobley
 Drum Song – Philly Joe Jones
 Jazz Blues Fusion – John Mayall

Eksterne kilder og henvisninger 

 BIografi

Jazzmusikere fra USA
Trompetister fra USA
Komponister fra USA
Dewey Redman

Walter Dewey Redman (født 17. maj 1931 i Fort Worth, Texas, død 2. september 2006 i New York USA) var en amerikansk tenorsaxofonist. 

Redman spillede freejazz og var nok mest kendt for sit samarbejde med Ornette Coleman og Keith Jarretts grupper. Han har også ledet egne grupper, og indspillet duo plader med bl.a. Ed Blackwell. 

Redman dannede i 1976 sammen med Don Cherry, Charlie Haden og Ed Blackwell den eksperimenterende gruppe Old and New Dreams, som var inspireret af Ornette Colemans musik. Denne gruppe indspillede 4 plader i alt, for pladeselskaberne Black Saint og ECM. Han har også indspillet og spillet med Pat Metheny,Jack DeJohnette,Paul Motian og Charlie Haden.

Redman er Fader til saxofonisten Joshua Redman.

Udvalgt Diskografi 

I eget navn:
 Look for the Black Star
 Tarik
 The Struggle Continues
 Coincide
 Living on the Edge
 Choices
 African Venues
 Red and Black in Willisau – Dewey Redman & Ed Blackwell

Med Old and New Dreams:

 Old and New Dreams(Black Saint)
 Old and New Dreams(ECM)
 Playing(ECM)
 Tribute to Ed Blacwell(Black Saint)

Som sideman: 
 New York is Now – Ornette Coleman
 Love Call – Ornette Coleman
 Crisis – Ornette Coleman
 Friends and Neighbors – Ornette Coleman
 Sience Fiction – Ornette Coleman
 El Juicio – Keith Jarrett
 Birth – Keith Jarrett
 Expectations – Keith Jarrett
 Fort Yawuh – Keith Jarrett
 Treasure Island – Keith Jarrett
 Death and the Flower – Keith Jarrett
 Backhand – Keith Jarrett 
 Shades – Keith Jarrett
 Mysteries – Keith Jarrett
 Survivors Suite – Keith Jarrett
 Bop-Be – Keith Jarrett
 80/81 – Pat Metheny
 Monk in Motian – Paul Motian
 Liberation Music Orchestra – Charlie Haden
 The Ballad of the Fallen – Charlie Haden 
 Dream Keeper – Charlie Haden
 Relativity Suite – Don Cherry

Eksterne henvisninger 

 
 Dewey Redman: The Sound of a Giant, allaboutjazz.com

Jazzmusikere fra USA
Saxofonister fra USA
Personer fra Texas
Arne Jonsson

Arne Jonsson (født 1950) er tidligere en dansk atlet. Han var medlem Hjørring GF og Skovbakken og vandt det danske mesterskab på 400 meter 1974. Han slog i 1971 Niels Holst-Sørensens 27 år gamle danske rekord (47,6 s) på 400 meter med en halv sekund.

Arne Jonssons far Óskar Jónsson var født på Island.

Danske mesterskaber 
  1974 400 meter 48,2
  1971 200 meter 21,9
  1971 100 meter 11,0
  1971 4 × 400-meter 3:15,6 (sammen med Jesper Tørring, Lars Thomsen og Tom B. Hansen)
  1972 4 × 400-meter 3:19,5 (sammen med Jesper Tørring, Lars Thomsen og Tom B. Hansen)

Personlig rekord 
 400 meter: 47,1 s Århus Stadion 1971 (dansk rekord)

Referencer

Eksterne henvisninger 
 DAF i tal – Arne Jonsson 
 Statletik.dk – Profil – Arne Jonsson 
 Faðir danska meistarans Istendingur! 

Sprintere fra Danmark
Atleter fra Hjørring GF
Atleter fra Skovbakken
Bill Goodwin

F. Bill Goodwin (8. januar 1942 i Los Angeles Californien USA) er en amerikansk jazztrommeslager.

Goodwin har spillet med bl.a. Bill Evans, Phil Woods, Keith Jarrett, Dexter Gordon, Art Pepper, Bobby Hutcherson, Tony Bennett og Gary Burton.

Eksterne henvisninger 
 
 Biografi mm 

Jazzmusikere fra USA
Trommeslagere fra USA
René Christophersen

René Christophersen (født 1955) er en tidligere dansk atlet. Han var medlem Hellas Roskilde og vandt det danske mesterskab på 400 meter 1978.

Christophersen er i dag Key Account Manager hos Rigspolitiet, Center for Beredskabskommunikation og var tidligere ved Roskilde Politi.

Danske mesterskaber 
  1979 400 meter 48,41
  1978 400 meter 49,07

Danske juniormesterskaber
  1975 400 meter 49,3h

Personlig rekord 
 400 meter: 47,89 1975

Eksterne henvisninger 
 DAF i tal – René Christophersen I/II

Sprintere fra Danmark
Atleter fra Hellas Roskilde
Otto Mønsted Acthon

Otto Mønsted Acthon (21. december 1917 i København-13. august 1980 i Odder) var en dansk rytter som deltog i OL i London 1948 på hesten Please i ridebanespringning, hvor han brød og ved OL i Helsinki 1952 på hesten Sirdar i military, hvor det blev en 26.-plads.

Kilder og eksterne referencer 
 Otto Mønsted Acthon Biography and Olympic Results | Olympics at Sports-Reference.com 

Ryttere fra Danmark
Personer fra København
Olympiske ryttere fra Danmark 
Deltagere for Danmark ved sommer-OL 1948
Deltagere for Danmark ved sommer-OL 1952
Militaryryttere
Ernest Bohr

Ernest David Bohr (født 7. marts 1924 på Frederiksberg, Sankt Markus Sogn, død 26. februar 2018) var en dansk jurist, tidligere landsretssagfører og landhockeyspiller, som deltog i OL 1948 i London.

Ernst Bohr blev student fra Sortedam Gymnasium 1942 og 1948 cand. jur. og landsretssagfører. Han spillede landhockey for Orient i Lyngby.

Ernest Bohr var søn af fysikeren Niels Bohr og Margrethe Nørlund. Han var bror til Aage, Hans og Erik Bohr. Hans farbror, matematikeren Harald Bohr, var med på det danske sølvhold i fodbold ved OL 1908. Han blev gift 7. januar 1950 med dommer Else Bohr født Richter (1924-2011).

Efter at Danmark blev besat i 1940, valgte familien Bohr at blive i landet til trods for at nazisterne betragtede familien som jøder, idet Ernest Bohrs farmor Ellen Adler var jøde. Faren Niels Bohr mente at han kunne gøre mest gavn ved at blive i Danmark. Men i september 1943 kom der efterretninger om at han ville blive arresteret og bragt til Tyskland. Derfor flygtede familien til Sverige under jødeaktionen i oktober 1943. Moren og de tre yngste drenge blev i Sverige til krigen var slut. Faren og Ernests storebror Aage rejste i oktober 1943 videre til Storbritannien og USA.

Ernest Bohr var formand for bestyrelsen for aktieselskaberne Wiltax, Slagelse Dampmølle, Øxenbjerg Dampmølle og Toldbodmøllen samt medlem af bestyrelsen for Møller & Landschultz m.fl. og for Julies Fond.

Ernest Bohr er opkaldt efter Ernest Rutherford.

Referencer

Eksterne henvisninger 

 Kraks Blå Bog 1974 

Advokater fra Danmark
Personer i Kraks Blå Bog (afdøde)
Personer fra København
Ernest
Hockeyspillere fra Danmark
Deltagere for Danmark ved sommer-OL 1948
Marzog

Marzog (1973 på Liselund Gods på Møn-1991) var en dressurhest som Anne Grethe Törnblad  vandt sølvmedalje på ved de olympiske lege i 1984 i Los Angeles. I januar 1999 blev kåret til Århundredets bedste dressurhest af verdensforbundet F.E.I. .

Marzog vandt bl.a. Europamesterskabet, verdensmesterskabet, World Cup og en olympisk sølvmedalje i årene 1983-1986 

Marzog var efter den svenske hingst Herzog og den tyske hoppe Cheeky Girl.

I 1988 lod Anne Grethe Törnblad sin hest pensionere i hjemlige omgivelser, hvor den døde af et hjertestop i 1991.

Berømte heste
Ridesport under sommer-OL
Abdikadir Yusuf Aar

Abdikadir Yusuf Aar (dræbt i 2011 i Mogadishu, Somalia, somali:Cabdiqaadir Yuusuf Aar, også kendt som Sheikh Qalbi) var en islamisk terrorist og medlem af den muslimske terror-organisationen Al-Shabaab. Yusuf havde tidligere været medlem af  Al-Itihaad Al-Islamiya (AIAI) mellem 1995 og 2002. Yusuf blev dræbt af somaliske sikkerheds styrker i nærheden af de tidligere forsvarsministerie i Mogadishu den 16. marts 2011.

Kilder 

Terrorister
Personer fra Somalia
Dimi Mint Abba

Dimi Mint Abba (25. december 1958 – 4. juni 2011, født Loula Bint Siddaty Ould Abba) var en kendt musiker fra Mauretanien. 

Begge hendes forældre var musikere og hendes far var blevet bedt om at komponere den mauretanske nationalsang, og Dmi begyndte at spille musik allerede i en tidlig alder. Hendes professionelle musikalske karriere begyndte i 1976, da hun sang på radioen og hun konkurrerede, året efter, i Umm Kulthum Contest i Tunis. Hendes første internationale udgivelse blev udgivet af pladeselskabet World Circuit, efter opfordring fra Ali Farka Touré. På albummet blev hun ledsaget af sin mand Khalifa Ould Eide og hendes to døtre. Senere har hun komponeret flere berømte og populære mauretanske sange som Hailala og Koumba bay bay. Hun døde den 4 juni 2011, i Casablanca, Marokko efter en ulykke på scenen.

Kilder

Eksterne henvisninger 
 http://www.culturebase.net/artist.php?344 

Musikere
Personer fra Mauretanien
Supjan Abdullajev

Supjan Minkailovitj Abdullajev ( ; født 8. november 1956 i Kasakhstan, død 28. marts 2011, ) var tidligere vicepræsident i den Tjetjenske republik Itjkeri.

Abdullajev var tilknyttet den tjetjenske partisan-bevægelse som slås mod Rusland og deres råderet over den tjetjenske republik. Abdullajev var først og fremmest snarere en religiøs skikkelse end en militærmand. Efter den første tjetjenske krig blev Abdullajev oberst i det tjetjenske militær, og han sad som minister for indre anliggender for den tjetjenske republik i 1997. Abdullajev blev dræbt i et af russiske sikkerhedsstyrker i en lejr for tjetjenske oprører i bjergene i Kaukasus den 28. marts 2011.

Kilder 

Personer fra Tjetjenien
Muslimer
Politikere fra Rusland
Militærfolk fra Rusland
Barry Ackerley

Barry Allen Ackerley (15. april 1934 – 21. marts 2011) var en amerikansk erhvervsmand. Ackerley var tidligere formand og koncernchef i medieselskabet Ackerley Group. Ackerley var ejer af Seattle SuperSonics basketball-franchisen mellem 1983 og frem til 2001. Ackerley døde den 21. marts 2011, i en alder af 77 år, to dage efter at have fået apopleksi.

Kilder 

Erhvervsfolk fra USA
MAGIX GmbH & Co. KGaA

{
MAGIX GmbH & Co. KGaA er et tysk softwarefirma, mest kendt for Magix Music Maker, som er et program til mixing og redigering af musik. Hovedkontoret er beliggende i Berlin, andre tyske lokaliteter er Dresden og Lübbecke. Udover hovedmarkedet Tyskland har MAGIX bl.a. aktiviteter i Storbritannien, Holland, Frankrig, Spanien, Italien, USA, Canada og Taiwan.

Historie 

Firmaet blev grundlagt i 1993 af Jürgen Jaron, Dieter Rein og Erhard Rein.

Ekstern henvisning 
MAGIX AG

Softwarevirksomheder fra Tyskland
Virksomheder i Berlin
Bergenhusen

Bergenhusen er en landsby og kommune i det nordlige Tyskland under Slesvig-Flensborg kreds i delstaten Slesvig-Holsten. Byen ligger i landskabet Stabelholm mellem floderne Ejderen, Trenen og Sorgen. På dansk kaldes byen også Berringhuse. Byen blev første gang nævnt som Beveringhuse i 1304. Bynavnet er afledt af bæver.

Landsbyen betegnes også som storkeby, da der de fleste år er mindst ti til tolv storkepar på byens tage. Desuden ses her mange saksergårde fra 1700-tallet.

Kommunen samarbejder på administrativt plan med andre kommuner i Krop-Stabelholm kommunefællesskab (Amt Kropp-Stapelholm).

Byer i Kreis Slesvig-Flensborg
Byer i Slesvig-Holsten
Erik Horskjær

Erik Horskjær (1921 – 18. marts 1976) var en dansk forfatter, som blandt andet var forfatter til 19-binds kirkeleksikonnet, De danske Kirker, som blev udgivet af Gads Forlag i 1960-70erne.

Bibliografi

De danske Kirker 
 Bind 1: Storkøbenhavn
 Bind 2: Nordvessjælland
 Bind 3: Nordsjælland
 Bind 4: Sydvestsjælland
 Bind 5: Sydøstsjælland
 Bind 6: Lolland – Falster – Møn
 Bind 7: Nordfyn
 Bind 8: Sydfyn
 Bind 9: Vendsyssel 
 Bind 10: Thy – Mors
 Bind 11: Himmerland
 Bind 12: Midtjylland
 Bind 13: Djursland, Randersegnen
 Bind 14: Østjylland
 Bind 15: Nordvestjylland
 Bind 16: Sydøstjylland
 Bind 17: Sydvestjylland
 Bind 18: Sønderjylland
 Bind 19: Bornholm, Færøerne og Grønland

Priser 
 Dansk Oversætterforbunds Ærespris (1974)

Eksterne henvisninger 
 LibraryThing, Erik Horskjær 

Faglitterære forfattere fra Danmark
Dansksprogede forfattere fra Danmark
Modtagere af Dansk Oversætterforbunds Ærespris